Referat fra styremøte 17 november 2016 kl 1800.

Til stede: Linda, Eva, Per og Helge Schølberg (guvernør)

Forfall: Vidar, Aslak og Tore.

1. Utkast til program for vårsemesteret ble gjennomgått og godkjent for utsendelse til medlemmene. Per tok et visst forbehold om datoer for enkelte av foredragene.
2. Vinsmaking. Det var innhentet tilbud fra Jan Terje Fossland som er utdannet vinkelner om å arrangere et vinsmakerkurs. Jan Terje kan gjennomføre dette for en pris på 200 kroner pr deltager. Enighet om at dette gjennomføres. Linda og Eva mente at vinsmakingen kunne skje på Molab så slapp man problemene med å ta med innkjøpt vin på hotellet. Guvernøren ønsket invitasjon til dette møtet, noe Per bekreftet.
3. Eva gikk gjennom økonomien. Alle kontingenter og lokalleia er betalt. Det er ikke planlagt deltagelse på Rotary-arrangementer som krever reiseutgifter resten av dette året. Det gjenstår innbetaling av kontingent fra to av klubbens medlemmer. Eva purrer opp disse. Klubben har høsten 2016 hatt 25 000 kroner i kontingenter og 5570 kroner i lotteriinntekter. Samlede kostnader er på 25.049,85 slik at resultatet er på 5520,15 kroner. Likviditeten er god med en bankkonto på 33. 476,26 kroner og 5 570 kroner i kontanter. Styret tok resultatet og status til etterretning.
4. Per opplyste at Tore Bratt har sagt seg villig til å gå inn som incoming president. Det ble vedtatt at Per legger dette fram på medlemsmøtet 24 november. Presidentskiftet er 8 juni og på Stenneset som vanlig.
5. Guvernørens møte med styret. Guvernøren sa at hans inntrykk er at status i klubben er god. Han framhevet spesielt dette med mange interessante foredrag både i høst og til neste år. Ellers ble følgende temaer diskutert med guvernøren: medlemsverving, flere kvinnelige medlemmer, lokale prosjekter.

Møtet hevet kl 1915.